b'\n_START_ARTICLE_\nCasirom\n_START_PARAGRAPH_\nSC Casirom SA Turda (fosta Fabric\xc4\x83 de C\xc4\x83r\xc4\x83mizi Refractare SILICA - 9 Mai), str. 22 decembrie 1989 nr.35, a fost \xc3\xaenfiin\xc8\x9bat\xc4\x83 \xc3\xaen anul 1949, sub numele de "\xc3\x8entreprinderea de Produse Refractare SILICA - 9 Mai" \xc8\x99i avea ca obiect de activitate producerea de c\xc4\x83r\xc4\x83mizi refactare cu siliciu. Apoi, din 1985, \xc3\xaentreprinderea de stat a trecut la productia de carbur\xc4\x83 de siliciu. _NEWLINE_\xc3\x8en 1991 a luat fiin\xc8\x9b\xc4\x83 SC Casirom SA, care a preluat \xc3\xaentregul patrimoniu al societ\xc4\x83\xc8\x9bii, la vechiul obiect de activitate fiind ad\xc4\x83ugate \xc8\x99i altele noi. _NEWLINE_Din anul 2001 Casirom a fost listat\xc4\x83 pe pia\xc8\x9ba RASDAQ a Bursei de Valori Bucure\xc8\x99ti._NEWLINE_Casirom a fost \xc3\xaenc\xc4\x83 din anii 1980 unicul produc\xc4\x83tor de carbur\xc4\x83 de siliciu \xc8\x99i materiale de siliciu refractar din Rom\xc3\xa2nia, \xc8\x99i unul dintre cei mai mari produc\xc4\x83tori pe acest segment din Europa._NEWLINE_Societatea a fost privatizat\xc4\x83 \xc3\xaen 1999 fiind preluat\xc4\x83 de compania Unimetal Spa \xc8\x99i \xc3\xaenc\xc4\x83 patru firme autohtone: Metal Euroest, Elsid Titu, Taipan \xc8\x99i Neptun._NEWLINE_\xc3\x8en urma unor scandaluri ivite \xc3\xaentre ac\xc8\x9bionarii italieni care de\xc8\x9bineau un pachet de 28% din ac\xc8\x9biuni \xc8\x99i patronii rom\xc3\xa2ni, societatea a fost preluat\xc4\x83 \xc3\xaen totalitate de investitori str\xc4\x83ini._NEWLINE_Astfel, \xc3\xaen locul celor patru firme autohtone a intrat \xc3\xaen ac\xc8\x9bionariat compania de la Alseide SA din Luxemburg._NEWLINE_Casirom a intrat \xc3\xaen insolven\xc8\x9b\xc4\x83 \xc3\xaen iulie 2007, la cererea firmei Terracom, din Italia, la care societatea din Turda avea o datorie de aproape 535.000 de euro, dup\xc4\x83 care a fost definitiv \xc3\xaenchis\xc4\x83. \xc3\x8en prezent (2014) Casirom este p\xc4\x83r\xc4\x83sit\xc4\x83. Dar nu numai at\xc3\xa2t. Este golit\xc4\x83 de tot ceea ce s-a putut fura exist\xc3\xa2nd pe locul fabricii doar un morman de c\xc4\x83r\xc4\x83mizi rezultate \xc3\xaen urma demol\xc4\x83rii tuturor cl\xc4\x83dirilor.'